《呈倪二府》
明代·韩韬

先生词赋擅当场，磊落胸中迥莫方。调古文章追汉魏，官清瘴疠静江乡。

三城初透春风晓，八桂曾沾宿雨凉。共道郡中生意早，萧萧悴草亦依阳。

作者简介：韩韬，字仲六，号玉田。番禺人。韩上桂仲弟。明神宗万历三十四年（一六〇六）武举，未仕先卒。擅诗文，有《茹霞稿》。事见《韩节悯公遗稿》卷末附录。